Sikkerhedsstyrelsen fandt en stribe ulovligheder hos en aalborgensisk tatovørvirksomhed, som nu kan se frem til et større efterspil.

En tatovør i Aalborg er netop blevet afsløret i at have fem tatovører, som ikke var ikke registreret. Det oplyser Sikkerhedsstyrelsen, efter den i sidste uge var i Aalborg på tatovør-kontrol. Og det er ulovligt, når en tatovørvirksomhed har ikke registrerede tatovører. I Danmark skal man være registreret som tatovør hos Sikkerhedsstyrelsen, før det er lovligt at tatovere. Fire tatovører havde ikke gennemført det lovpligtige hygiejnekursus, der skal hindre, at kunderne får infektioner efter tatoveringer, og der venter nu et større efterspil for den pågældende virksomhed. Det er en alvorlig sag - Kontrollen af virksomheden viste, at der er meget langt hjem, før stedet lever op til tatoveringsloven. Vi tager sagen meget alvorlig og vil forfølge den til sidste blækdråbe, siger kontorchef Søren Assenholt Muff, Sikkerhedsstyrelsen. Virksomheden havde også en kritisabel hygiejne. - Der er en god grund til, at tatoveringsloven indeholder en række hygiejnekrav. Tatoveringer er ikke risikofri, og jeg vil anbefale, at man lige kigger sig lidt om i lokalet, før man lægger krop til tatoveringsarbejde, siger Søren Assenholt Muff, som opfordrer til, at man som kunde  tjekker, om den udvalgte tatovør er tilmeldt hos Sikkerhedsstyrelsen. Både tatoveringsstedet og tatovører skal være registreret hos Sikkerhedsstyrelsen, der sikrer kontrol med branchen. Sikkerhedsstyrelsen udfører tilsyn med tatoveringsbranchen på vegne af Sundhedsministeriet.